WINMED จับมือ “Miltenyi Biotec” เสวนาออนไลน์ พบแพทย์เชี่ยวชาญรักษา “มะเร็ง”
WINMED จับมือพันธมิตร Miltenyi Biotec ประเทศเยอรมัน เสวนาผ่านระบบออนไลน์ ร่วมด้วยแพทย์ผู้มีประสบการณ์รักษามะเร็งด้วยวิธีภูมิคุ้มกันบำบัด
6 พ.ค. 2564

นายนันทิยะ ดารกานนท์ ประธานเจ้าหน้าที่บริหาร บริษัท วินเนอร์ยี่ เมดิคอล จำกัด (มหาชน) หรือ WINMED เปิดเผยว่า บริษัทร่วมกับพันธมิตร Miltenyi Biotec ประเทศเยอรมัน จัดเสวนาผ่านระบบออนไลน์ ในหัวข้อ “Cancer Immunotherapy: The Past, The Present, and The Possibility” โดยมีวิทยากร Dr. Ulf Bethke, Advanced Therapies and ATMPs – Head Clinical Product Division จากบริษัท Miltenyi Biotec ประเทศเยอรมนี
ร่วมด้วย ผศ.ดร.นพ.อมรพันธุ์ เสรีมาศพันธุ์ ผู้อำนวยการศูนย์นวัตกรรมทางการแพทย์ คณะแพทยศาสตร์ จุฬาลงกรณ์มหาวิทยาลัย และ อ.นพ.กรมิษฐ์ ศุภพิพัฒน์ หัวหน้ากลุ่มวิจัยเซลล์บำบัดมะเร็ง ศูนย์ความเป็นเลิศด้านภูมิคุ้มกันบำบัดมะเร็ง คณะแพทยศาสตร์ จุฬาลงกรณ์มหาวิทยาลัย
อีกทั้ง ได้ถ่ายทอดความรู้ที่น่าสนใจเกี่ยวกับภูมิคุ้มกัน อาทิ ความก้าวหน้าของ Clinical trial ของ NK Cells ใน AML &amp; PB และ CAR T Cell ใน leukemia และ lymphoma ของประเทศไทย,  The evolving role of automation in engineered T cell Manufacturing,  Epigenomics application in aging and cancer รวมทั้ง วิธีเสริมสร้างภูมิคุ้มกันแบบสมดุลและยั่งยืน  สำหรับแพทย์ นักวิจัย อาจารย์ หรือบุคคลภายนอกที่สนใจ โดยร่วมสัมมนาออนไลน์ได้โดยไม่เสียค่าใช้จ่าย ในรูปแบบรับฟังคำบรรยาย และ Small Group Discussion เมื่อวันพฤหัสบดีที่ 6 พฤษภาคม 2564 ที่ผ่านมา
อนึ่ง บริษัท วินเนอร์ยี่ เมดิคอล จำกัด (มหาชน) หรือ WINMED ประกอบธุรกิจเป็นผู้นำเข้าและจำหน่ายชุดตรวจเพื่อการวิเคราะห์ วินิจฉัยและ/หรือบำบัดรักษา รวมถึงเครื่องมือและอุปกรณ์ทางการแพทย์ที่เกี่ยวข้อง และจำหน่ายเครื่องมือและอุปกรณ์ทางการแพทย์เพื่อการเก็บรักษาโลหิตและผลิตภัณฑ์ของโลหิต เพื่อการวิเคราะห์ วินิจฉัยและ/หรือบำบัดรักษาโรค ซึ่งได้นำเข้าจากผู้ผลิตชั้นนำในต่างประเทศ อีกทั้ง เป็นตัวแทนของบริษัทผู้ให้บริการตรวจวินิจฉัยด้านพันธุศาสตร์จากต่างประเทศ
สำหรับการให้บริการตรวจสารพันธุกรรมและความผิดปกติของทารกในครรภ์ โดยมีบริษัทย่อยประกอบธุรกิจจำหน่ายผลิตภัณฑ์เครื่องใช้ทางวิทยาศาสตร์ เทคโนโลยี ที่เกี่ยวกับสุขภาพและสุขอนามัย อาทิ เครื่องดักจับยุงและแมลงดูดเลือด และชุดกำจัด/จัดการสารเคมีและชีวภาพหกปนเปื้อน